b'\n_START_ARTICLE_\nVelika vrata\n_START_PARAGRAPH_\nVelika vrata (hrva\xc5\xa1ko Vela vrata) so morska o\xc5\xbeina v Kvarnerju, ki povezuje Re\xc5\xa1ki zaliv s Kvarnerjem. O\xc5\xbeina le\xc5\xbei med otokom Cres in vzhodno obalo Istre, na mestu kjer je otok najbli\xc5\xbeje celini. Dol\xc5\xbeina o\xc5\xbeine je okoli 7,5 km, \xc5\xa1irina 4,2 do 5,5 km, globina pa je do 65 m. O\xc5\xbeina je zelo izpostavljena burji, ki piha iz sever severovzhodne smeri in lahko v zimskih mesecih lahko dose\xc5\xbee mo\xc4\x8d tudi ve\xc4\x8d kot 10 Bf.'